《郊居集句十首 其三》
明代·卢龙云

青山绿水共为邻，山色初明水色新。

渐老更思深处隐，相逢谩叹路岐身。愁窥白发羞微禄，暂引寒泉濯远尘。

故事悠悠不可问，酒杯难得是同人。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。